पिस्का मोड़ से कार्तिक उरांव पत्थलगड़ी हटाने पर सरना समाज का बवाल
{पूर्व मंत्री बंधु तिर्की ने रविवार को रखा था कार्तिक उरांव का पत्थर
{प्रशासन ने बिना इजाजत लगाए पत्थर को जेसीबी से उखाड़ा तो रास्ता जाम
{पुलिस बीट बॉक्स तोड़ा, टायर जलाकर पथराव
क्राइमरिपोर्टर | रांची
पिस्कामोड़ पर मंगलवार शाम पूर्व कंेद्रीय मंत्री कार्तिक उरांव के नाम से हुई पत्थलगड़ी उखाड़ने के विरोध में सरना समाज के लोगों ने शाम सात से रात 10 बजे तक जमकर बवाल मचाया। पत्थर हटाने के विरोध में शाम सात बजे से ही पिस्का मोड़ का माहौल बिगड़ गया। रात पौने आठ बजते-बजते ईंट-पत्थर, लाठियों और हरवे हथियार से लैस समाज के 150 लोगों ने पिस्का मोड़ चौक जाम कर दिया। जाम में समाज की महिलाओं को आगे कर दिया गया। चौक के पास टायर जला कर ट्रैफिक ठप कर दिया गया। चौक के चारों और वाहनों की लंबी कतार लग गई। गुस्साए लोगों ने ट्रैफिक पोस्ट पर हमला कर क्षतिग्रस्त कर दिया। कुछ लोगों ने पुलिस पर पथराव भी किया, जिससे कुछ पुलिसकर्मी चोटिल हो गए।
बवाल के काफी देर बाद तक पुलिस अधिकारियों ने सरना समुदाय के लोगों को समझाने का प्रयास किया। लेकिन हंगामा कर रहे लोग मानने को तैयार हुए, तो पुलिस ने लाठीचार्ज कर उन्हें खदेड़ दिया। मामले में हेहल अंचलाधिकारी अनिल कुमार सिंह के बयान पर पूर्व मंत्री बंधु तिर्की, राजन एक्का, सुनील टोप्पो, राजेश तिर्की, सुनील तिर्की, शिवा कच्छप, डबलू उरांव, छोटू कुजूर और संदीप विमल के खिलाफ एफआईआर दर्ज की गई है।
प्रशासन द्वारा पत्थर हटाने के फौरन बाद सरना समाज के लोग सड़क पर उतर आए।
bho_Deva awa_Deva hin_Deva hin_Deva bho_Deva hin_Deva hin_Deva hin_Deva